सिरफिरे ने कार व बाइक को किया आग के हवाले
कुम्हारी में बीती रात सिरफिरे ने घर के सामने खड़ी कार सहित दो बाइक को आग लगाकर फूंक डाला। सूचना मिलने पर पुलिस ने घटना को अंजाम देने वाले गिरफ्तार किया। जिसे कोर्ट के आदेश पर जेल दाखिल किया गया।
कुम्हारी थाने से मिली जानकारी के मुताबिक घटना 28 फरवरी और 1 मार्च के बीच रात की है। प्रवीण पटेल (36) पिता दिनेश पटेल निवासी रेलवे स्टेशन के पास स्टेशन चौक कुम्हारी ने थाने में शिकायत दर्ज कराई कि रोज की तरह उसके चाचा प्रकाश पटेल ने अपनी कार (सीजी 18 जे 8486) को घर के सामने खड़ा किया था। रात में अज्ञात ने कार के दरवाजे का कांच तोड़ा और उसके बाद पेट्रोल उड़ेल कर कार में आग लगा दी। आवाज सुनने पर बाहर झांक कर देखा तो कार जल रही थी। परिजन को नींद से उठाकर जलते वाहन में पानी उड़ेल कर आग बुझाया। कुछ देर बाद पता चला कि कैलाश नगर में भी बाइक सीजी 04 एलडी 0185 व सीजी 04 एलके 4478 को भी किसी ने आग से जला दिया है।
नशे का आदी है आरोपी पहले भी की है कोशिश
कुम्हारी पुलिस के मुताबिक बी प्रसाद राव मानसिक रूप से बीमार और नशे का आदी है। चोरी की घटनाओं के साथ ही वह पूर्व में आगजनी की घटना कर चुका है। पुलिस ने बताया कि आरोपी ने 8 महीने पूर्व अपने ही घर को जलाने की कोशिश की थी। बीती रात घटना के समय भी नशे की हालत में था।
कुम्हारी में बीती रात को तीन बाइक व एक कार को आग के हवाले कर दिया।
hin_Deva hin_Deva hin_Deva hin_Deva hin_Deva hin_Deva